
Кеден одағы комиссиясының 2009 жылғы 27 қарашадағы 
№ 130 шешіміне азаматтық жолаушылар ұшақтарының жекелеген түрлеріне қатысты өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ереженің 16-тармағына (2014 жылғы 29 мамырдағы Еуразиялық экономикалық одақ туралы шартқа № 1 қосымша), Жоғары Еуразиялық экономикалық кеңестің 2014 жылғы 23 желтоқсандағы № 98 Шешімімен бекітілген Еуразиялық экономикалық комиссияның Жұмыс регламентіне 
№ 1 қосымшаның 7-тармағына сәйкес Еуразиялық экономикалық комиссия кеңесі шешті: 
1. Кеден одағы комиссиясының «Еуразиялық экономикалық одақтың бірыңғай кедендік-тарифтік реттеуі туралы» 2009 жылғы 27 қарашадағы 
№ 130 шешімінің 7-тармағына мынадай өзгерістер енгізілсін:
а) 7.1.13-тармақша мынадай редакцияда жазылсын:
«7.1.13. ЕАЭО СЭҚ ТН 8802 40 003 5 және 8802 40 003 6 кодтарымен сыныпталатын, Еуразиялық экономикалық одақтың кедендік аумағына осы тауарды әкелу жүзеге асырылатын мүше мемлекет аумағының шегінде, сондай-ақ мүше мемлекеттердің аумақтары арасындағы тасымалдар үшін және (немесе) халықаралық тасымалдар үшін оларды пайдалану мақсатында 2031 жылғы 31 желтоқсанды қоса алғанда әкелінетін азаматтық жолаушылар ұшақтары;»; 
б) 7.1.20-тармақша мынадай редакцияда жазылсын:
«7.1.20. Еуразиялық экономикалық одақтың кедендік аумағына әкелінетін, әуе кемелерінің ұшуға жарамдылығын қолдауға жауапты уәкілетті орган мақұлдаған, жолаушыларды орналастыру схемасында (LOPA) көрсетілген жолаушылар орындарының саны 90 адамнан аспайтын, Еуразиялық экономикалық одақтың кедендік аумағына 2025 жылғы 
31 желтоқсанды қоса алғанда әкелінетін ЕАЭО СЭҚ ТН 8802 30 000 7 және 8802 40 001 6 кодтарымен сыныпталатын турбовинтті азаматтық жолаушылар ұшақтары;».




2. Осы Шешім ресми жарияланған күнінен бастап күнтізбелік 
10 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения Республикасынан


	Беларусь Республикасынан


	Қазақстан Республикасынан


	Қырғыз
Республикасынан


	Ресей
Федерациясынан

